Lisa 1
22.07.2024 hankelepingu
nr 2-2/24/712-1 juurde

TEHNILINE KIRJELDUS

Töö	Lume tn 9 asuva perspektiivse parkimisala dendroloogilise hinnangu koostamine

Objekt/aadress 	Harjumaa, Tallinn, Lume tn 9 katastriüksuse (tunnus 78401:101:6603) edelanurk

Tellija: 	Riigi Kaitseinvesteeringute Keskus

1.	Sissejuhatus ja taust
Lume tn 9 katastriüksuse (tunnus 78401:101:6603) edelanurka kavandatakse perspektiivset parkimisala. Alal leidub puittaimestikku, mille osas võib tekkida vajadus selle likvideerimiseks. 
2.	Eesmärk
Töö eesmärk on koostada dendroloogiline hinnang, mille käigus tuvastada uuritaval alal leiduvad puittaimed, määrata nende liigiline kuuluvus ja anda hinnanguline väärtusklass. Inventuuri tulemuste alusel on võimalik tellijal teha ala planeerimisel kaalutletud otsus, mis võtaks arvesse väärtusliku haljastuse säilitamise vajadusi. Inventeeritava ala suurus on ligikaudu 2800 m² (vt all olev joonis).

Joonis inventeeritava ala kohta (sinise piirjoonega)

3.	Tegevused töö lahendamiseks
3.1	 Käesolevas tehnilises kirjelduses märgitud inventeeritaval alal välitööde läbiviimine vastavalt Tallinna Linnavalitsuse 20.06.2020 määrusele nr 15 „Haljastuse inventeerimise kord“.

3.2	 Koostada inventuuriaruanne vastavalt Tallinna Linnavalitsuse 20.06.2020 määrusele nr 15 „Haljastuse inventeerimise kord“. Märgime, et tellijal ei ole ala kohta topo-geodeetilist alusplaani ja seetõttu eeldatakse töö koostajalt inventuurijoonise koostamist sellise detailsusega, et tellijal oleks võimalik inventeeritud objekte tuvastada ja eristada.

4.	Nõuded pakkujale
Töö koostaja on pädev koostama dendroloogilist hinnangut vastavalt Tallinna Linnavalitsuse 20.06.2020 määruse nr 15 „Haljastuse inventeerimise kord“ § 5 toodud nõuetele.
5.	Tähtajad 
Töö peab olema valmis ja tellijale üle antud kõige hiljem 2 nädalat pärast tellimuskirja esitamise või lepingu sõlmimise kuupäeva. 
6.	Tellijale antavad materjalid
Tehnilise kirjelduse järgi koostatud dendroloogiline hinnang esitada tellijale digitaalselt allkirjastatuna (pdf- ja doc-vormingus, tabelandmed xlsx-vormingus, kaardiandmed dwg-vormingus).